
Štatút Obce Poloma, okr. Sabinov

Š t a t ú t   o b c e

  Poloma 

Obecné zastupiteľstvo v Polome na základe čl. 64 až 71 Ústavy Slovenskej republiky a v súlade s ustanoveniami zákona SNR č. 369/1990 Zb. o obecnom zriadení v znení neskorších predpisov (ďalej len zákon) vydáva tento

Š t a t ú t   o b c e    P o l o m a
§1
Úvodné ustanovenia

1. Štatút  obce Poloma upravuje  postavenie a pôsobnosť obce,  práva a povinnosti obyvateľov obce, nakladanie s majetkom obce, základné zásady hospodárenia a financovania, pôsobnosť obecného zastupiteľstva a starostu a deľbu práce medzi nimi, rieši tiež širšie vzťahy obce, symboly obce a udeľovanie čestného občianstva, cien a odmien.

2. Štatút obce Poloma je základným právnym, normotvorným, organizačným predpisom obce a je hlavným kompetenčným predpisom orgánov obce.

§2
Postavenie obce

1. Obec Poloma je samostatný  územný samosprávny a správny celok, ktorý združuje obyvateľov, ktorí majú v katastrálnom území trvalý pobyt.

2. Obec je právnická osoba, ktorá za podmienok ustanovených zákonom samostatne hospodári s vlastným majetkom a s vlastnými príjmami.

3. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov. 
4. Obci pri výkone samosprávy možno ukladať povinnosti a obmedzenia len zákonom a na základe medzinárodnej zmluvy.
§3
Definovanie územia obce

Územie obce Poloma je katastrálnym územím obce Poloma v okrese Sabinov podľa mapy, ktorá je prílohou č. 1 tohto štatútu. Väčšinu územia zaberajú poľnohospodárske pozemky. Obec Poloma leží na rozhraní dvoch geomorfologických celkov a to : Spišsko-šarišského medzihoria a Levočských vrchov v doline Polomského potoka, ktorý preteká obcou Poloma a ktorý priberá pod intravilánom obce krátky tok - Čierny potok. Najvyššie miesto sa nachádza  v západnej časti zalesneného katastrálneho územia – vrch Čierna hora - s nadmorskou výškou 1050 m n.m. Najnižšie položené miesto 495 m n.m. leží v doline Polomského potoka na hone Makoviská. Intravilán obce sa rozprestiera na severnom okraji južnej polovice katastrálneho územia takmer v strede. 
§4
Obyvatelia obce, ich práva a povinnosti

1. Obyvateľom obce Poloma je občan prihlásený na trvalý pobyt.

2. Obyvatelia obce sa zúčastňujú na samospráve obce najmä výkonom svojich práv a povinností. Obec má voči občanom povinnosti stanovené zákonom, všeobecne záväzným nariadením a ďalšími predpismi, rovnako ako občan voči obci.

§5
Územná samospráva

1. Vo veciach územnej samosprávy rozhoduje obec samostatne
.

2. Samosprávu obce vykonávajú obyvatelia obce prostredníctvom:

a) orgánov obce

b) hlasovaním obyvateľov obce

c) verejným zhromaždením obyvateľov obce

3. Obec je povinná pri plnení úloh samosprávy spolupracovať s podnikateľskými právnickými a fyzickými osobami pôsobiacimi v obci a taktiež spolupracuje s politickými stranami a hnutiami, vyvíjajúcimi činnosť v obci, ako aj so záujmovými združeniami.
4. Na plnenie úloh územnej samosprávy obec môže vydať  všeobecne záväzné nariadenie. Vo veciach, v ktorých obec plní úlohy štátnej správy, môže vydať nariadenie len na základe splnomocnenia zákona a v jeho medziach. Postup pri príprave materiálov a podkladov, pri prijímaní nariadení obce, ich vydávaní ako aj spôsob kontroly plnenia týchto nariadení stanovuje zákon, tento Štatút a Rokovací poriadok Obecného zastupiteľstva v Poloma.

§6 

Úradná tabuľa obce a zverejňovanie

Úradnou tabuľou obce je jedna presklená skriňa pred budovou Obecného úradu v Poloma, Poloma 120 a nástenná tabuľa vo vestibule Obecného úradu v Polome. Tie sú označená nápisom „Úradná tabuľa obce“. Zverejňovanie spôsobom obvyklým v obci Poloma je sprístupnenie – vyvesenie informácie na Úradnej tabuli obce. 

§7

Číslovanie stavieb a označovanie ulíc
 

1. Obec Poloma má označenie stavieb súpisnými číslami na tabuľkách.

2. Obec určuje a mení nariadením názvy ulíc a iných verejných priestranstiev v súlade s § 2b zákona o obecnom zriadení.
§8
Majetok obce

1. Majetkom obce sú veci vo vlastníctve obce a majetkové práva obce.
2. Majetok obce slúži na plnenie úloh obce.
3. Majetok obce sa má zveľaďovať a zhodnocovať a vo svojej celkovej hodnote zásadne nezmenšený zachovať. Darovanie nehnuteľného majetku obce je neprípustné, ak osobitný predpis neustanovuje inak.
4. Majetok obce možno použiť najmä na verejné účely, na podnikateľskú činnosť a na výkon samosprávy obce. 
5. Majetok obce, ktorý slúži na verejné účely (najmä miestne komunikácie, parky, prístupné neoplotené nezastavané plochy v zastavanom území a iné verejné priestranstvá), je verejne prístupný a možno ho obvyklým spôsobom používať, ak jeho používanie obec neobmedzila nariadením.
6. Evidenciu o stave a pohybe majetku obce vedie obecný úrad, majetok obce a nakladanie s ním upravuje zákon
.
7. Obec vystupuje v majetkových vzťahoch vo svojom mene a má majetkovú zodpovednosť z týchto vzťahov vyplývajúcu, pokiaľ osobitné predpisy neustanovujú inak.
8. V majetkovoprávnych záležitostiach obce Poloma koná v jej mene starosta.
9. Orgány obce a subjekty s majetkovou účasťou obce sú povinné hospodáriť s majetkom obce a majetkom v štátnom vlastníctve, ako aj vo vlastníctve iných fyzických alebo právnických osôb, ktorý bol obci zverený, v prospech rozvoja obce a jej občanov a v prospech ochrany a zlepšenia životného prostredia.
10. Orgány obce a subjekty s majetkovou účasťou obce sú povinné majetok obce zveľaďovať, chrániť a zhodnocovať.
9. Obecné zastupiteľstvo môže zakladať, zriaďovať a kontrolovať rozpočtové a príspevkové organizácie, ako aj právnické osoby s majetkovou účasťou obce v súlade s platnou právnou úpravou.

10. Podrobný postup kontroly rozpočtových a príspevkových organizácií a vymedzenia ich práv a povinností môže upraviť obecné zastupiteľstvo v Zásadách hospodárenia obce Poloma.

11. Podrobnejšiu úpravu o hospodárení a nakladaní s majetkom obce obsahujú   „Zásady hospodárenia obce Poloma“, ktoré schvaľuje obecné zastupiteľstvo nariadením.

§9
Financovanie

1. Obec financuje svoje potreby predovšetkým z vlastných príjmov, dotácií zo štátneho rozpočtu a ďalších zdrojov
.

2. Podrobnejšiu úpravu finančného hospodárenia môžu obsahovať „Zásady hospodárenia obce Poloma“, ktoré schvaľuje obecné zastupiteľstvo nariadením.

§10

Rozpočet
 

1. Základom finančného hospodárenia obce  je Rozpočet obce Poloma schvaľovaný obecným zastupiteľstvom na tri roky - záväzný na prvý rok a výhľadový na nasledujúce dva roky
 a Záverečný účet obce Poloma, ktorý obsahuje výsledky hospodárenia. 

2. Pred schválením sa rozpočet a záverečný účet  obce musí zverejniť najmenej na pätnásť dní na úradnej tabuli v obci, aby sa k nemu mohli obyvatelia obce vyjadriť. 

3. Obec vedie zákonom predpísané účtovníctvo
.
4. Podrobnejšiu úpravu rozpočtových pravidiel môžu obsahovať „Zásady hospodárenia obce Poloma“, ktoré schvaľuje obecné zastupiteľstvo nariadením.

§11
Orgány obce Poloma 

1. Orgánmi obce sú:

a) obecné zastupiteľstvo

b) starosta

2. Obecné zastupiteľstvo zriaďuje podľa potreby a podľa osobitných predpisov svoje orgány, ktorými sú:

a) komisie

b) obecný úrad

3. Obecné zastupiteľstvo podľa potreby zriaďuje aj iné stále alebo dočasné výkonné a kontrolné orgány a určuje im náplň práce.

4. Osobitné postavenie má hlavný kontrolór obce, ktorého volí obecné zastupiteľstvo
 .

§12
Obecné zastupiteľstvo

1. Obecné zastupiteľstvo je zastupiteľský zbor obce Poloma zložený z poslancov zvolených v priamych voľbách obyvateľmi obce Poloma.

2. Obecné zastupiteľstvo v Polome má 7 poslancov.

§13
Úlohy obecného zastupiteľstva

1. Obecné zastupiteľstvo rozhoduje o všetkých základných otázkach života obce Poloma a vykonáva svoju vyhradenú právomoc
.

2. Obecnému zastupiteľstvu je vyhradené  najmä:

a) schvaľovať najdôležitejšie úkony týkajúce sa majetku obce a kontrolovať hospodárenie s ním.

b) schvaľovať zmeny a kontrolovať čerpanie rozpočtu 

c) rozhodovať o zavedení a zrušení miestnej dane alebo miestneho poplatku podľa osobitných predpisov, 

d) určovať náležitosti miestnej dane alebo miestneho poplatku a verejnej dávky a rozhodovať o prijatí úveru alebo pôžičky

e) vyhlasovať hlasovanie obyvateľov obce (miestne referendum) o najdôležitejších otázkach života a rozvoja obce a zvolávať verejné zhromaždenia občanov

f) rozhodovať svojimi uzneseniami 

g) vydávať Všeobecne záväzné nariadenia obce

h) určovať organizáciu obecného úradu a určovať plat starostu, zástupcu starostu a kontrolóra obce

i) zakladať, zriaďovať a kontrolovať rozpočtové,  príspevkové organizácie a právnické osoby s majetkovou účasťou obce

j) schvaľovať združovanie obecných prostriedkov a činností a účasť v združeniach

k) zriaďovať orgány potrebné na samosprávu obce a plnenie úloh prenesenej štátnej správy a určovať náplň ich práce – komisie, spoločné úrady a i.

l) udeľovať čestné občianstvo obce, vyznamenania a ceny podľa tohto štatútu
m) schvaľovať farby obce, obecnú zástavu a obecný erb podľa odporučenia Heraldického registra Slovenskej republiky

3. Obecné zastupiteľstvo schvaľuje najmä tieto dokumenty :

a) Štatút obce Poloma nariadením

b) Poriadok odmeňovania zamestnancov obce Poloma uznesením

c) Organizačný poriadok obce Poloma, ktorý určuje organizáciu obecného úradu a samosprávy obce uznesením

d) Územný plán obce Poloma, alebo jeho časti nariadením

e) Koncepcie rozvoja jednotlivých oblastí života obce uzneseniami

f) Zásady hospodárenia obce Poloma, ktoré určujú zásady hospodárenia a nakladania s majetkom obce, s majetkom štátu a iných právnických a fyzických osôb, dočasne prenechaných do hospodárenia obce nariadením

g) Rozpočet obce Poloma uznesením

h) Záverečný účet obce Poloma uznesením

i) Rokovací poriadok obecného zastupiteľstva v Poloma uznesením

j) Štatúty obecných peňažných fondov nariadením

4. Obecné zastupiteľstvo si môže vyhradiť rozhodovanie o akejkoľvek ďalšej otázke života obce uznesením, ktoré sa pripojí k tomuto štatútu. Nesmie však zasahovať do výlučnej pôsobnosti starostu
. 

5. Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podkladov na rokovanie, spôsob uznášania sa a prijímania všeobecne záväzných nariadení obce a uznesení obecného zastupiteľstva, spôsob kontroly plnenia uznesení a zabezpečovanie úloh týkajúcich sa územnej samosprávy stanovuje Rokovací poriadok Obecného zastupiteľstva v Polome 
.

§14
Starosta obce

1. Predstaviteľom obce a najvyšším výkonným orgánom obce je starosta
. 

2. Starosta obce je štatutárnym orgánom obce v majetkovoprávnych vzťahoch obce a v pracovnoprávnych vzťahoch pracovníkov obce, v administratívnych vzťahoch je správnym orgánom 

3. Starosta najmä:

a) zvoláva a vedie zasadnutie obecného zastupiteľstva 

b) vykonáva obecnú správu

c) zastupuje obec navonok  vo vzťahu k štátnym orgánom, k právnickým aj fyzickým osobám

d) rozhoduje vo všetkých veciach správy obce, ktoré nie sú zákonom, týmto štatútom alebo iným rozhodnutím obecného zastupiteľstva vyhradené obecnému zastupiteľstvu

e) uschováva obecnú pečať a používa obecné insígnie

f) podpisuje všeobecné záväzné nariadenia obce a uznesenia obecného zastupiteľstva

§15
Zástupca starostu

1. Starosta obce Poloma môže mať jedného zástupcu, ktorý je volený spravidla  na celé funkčné obdobie obecným zastupiteľstvom a to z poslancov obecného zastupiteľstva
 

2. Zástupca starostu počas dlhodobej neprítomnosti starostu, alebo jeho nespôsobilosti na výkon funkcie:

a) zvoláva a vedie zasadnutie obecného zastupiteľstva

b) nesmie zasahovať do výlučnej pôsobnosti starostu  určenej v § 13 ods. 5 zákona o obecnom zriadení

c) vykonáva bežné úkony súvisiace s činnosťou obecného zastupiteľstva a so zabezpečením chodu obecného úradu na základe poverenia starostom, alebo obecným zastupiteľstvom.

3. Podrobnejšiu úpravu pôsobnosti zástupcu starostu môže obsahovať Organizačný poriadok obce Poloma.

§16
Obecná rada

1. Obecná rada je zložená z troch poslancov Obecného zastupiteľstva. Obecnú radu volí Obecné zastupiteľstvo, ktoré ju môže odvolať, príp. aj niektorého z jej členov.
2. Obecná rada je iniciatívnym, výkonným a kontrolným orgánom Obecného zastupiteľstva. Plní funkciu poradného orgánu starostu obce.

3. Obecná rada sa schádza podľa potreby. Jej zasadnutia zvoláva a vedie starosta obce, v jeho neprítomnosti zástupca starostu obce.

4. Obecná rada najmä :

A/ rozpracúva a zabezpečuje plnenie úloh vyplývajúcich z uznesení Obecného zastupiteľstva, prerokúva a rieši iniciatívne návrhy komisií, poslancov a jednotlivých oddelení obecného úradu,
B/ organizuje prípravu podkladov na rokovanie Obecného zastupiteľstva,
C/ organizuje práce na príprave obecného rozpočtu,
D/ zaoberá sa všetkými bežnými vecami týkajúcimi sa majetku obce, fondov a rozpočtu obce, miestnych daní a poplatkov a podáva o nich návrhy Obecnému zastupiteľstvu alebo starostovi obce,
E/ pripravuje zasadnutia Obecného zastupiteľstva a predkladá mu vlastné návrhy,
F/ navrhuje a koordinuje prípravu združovania prostriedkov a činností,
G/ zaoberá sa vecami týkajúcimi sa obce a života v nej a svoje stanoviská podáva Obecnému zastupiteľstvu a starostovi,

H/ organizuje a zjednocuje činnosť komisií Obecného zastupiteľstva a utvára podmienky pre ich prácu, zabezpečuje a kontroluje prerokúvanie a riešenie ich návrhov, podnetov a pripomienok,
CH/ plní ďalšie úlohy podľa uznesení Obecného zastupiteľstva,

5.  Obecná rada je spôsobilá rokovať aj je prítomná nadpolovičná väčšina všetkých členov rady. Na prijatie uznesenia obecnej rady je potrebný súhlas nadpolovičnej väčšiny všetkých jej členov.

§17
Hlavný  kontrolór obce

1. Hlavný kontrolór obce je pracovníkom obce, ktorý vykonáva kontrolu úloh obce vyplývajúcich z pôsobnosti obce
 

2. Pri vykonávaní kontrolnej činnosti hlavný kontrolór úzko spolupracuje s obecným úradom.

3. Hlavný kontrolór sa podieľa na vybavovaní sťažností na orgány obce a pracovníkov obce podľa uznesenia obecného zastupiteľstva .

4. Hlavný kontrolór sa zúčastňuje zasadnutí obecného zastupiteľstva s hlasom poradným.

5. Hlavný kontrolór vedie centrálnu evidenciu petícií obyvateľov.

§18
Útvar hlavného kontrolóra

Obecné zastupiteľstvo v Polome nezriaďuje útvar hlavného kontrolóra.
§19
Komisie obecného zastupiteľstva

1. Komisie zriaďuje obecné zastupiteľstvo ako stále, alebo dočasné - poradné, iniciatívne a kontrolné orgány
. 

2. Obecné zastupiteľstvo volí predsedu komisie – ním je  spravidla poslanec obecného zastupiteľstva – a členov komisií.

3. Na začiatku každého volebného obdobia Obecné zastupiteľstvo v Polome schváli uznesením vytvorenie stálych komisií a vymedzí im úlohy (okruhy problematiky, ktorou sa budú zaoberať) podľa miestnych podmienok a potrieb.

4. Každá komisia sa skladá z predsedu komisie a členov.

5. Predseda komisie:

· riadi a organizuje prácu komisie, zvoláva jej schôdze a riadi ich priebeh 

· pripravuje program schôdze, zostavuje plán činnosti a zasadnutí  na každý kalendárny rok

· organizuje spoluprácu  s ostatnými komisiami obecného zastupiteľstva a zastupuje komisiu navonok

6. Obecné zastupiteľstvo spravidla vytvára tieto stále komisie na svoje volebné obdobie:

a) komisia na ochranu verejného poriadku (KOVP)

b) komisia pre školstvo, šport, kultúru a mládež (KŠŠKM)

c) komisia finančná, (KF)

d) komisia na ochranu verejného záujmu
 (KOVZ)

7. Obecné zastupiteľstvo spravidla vytvára tieto dočasné komisie pre účely jedného rokovania:

a) návrhovú komisiu na zjednotenie a prípravu návrhov uznesení

b) mandátovú a volebnú komisiu na zorganizovanie a realizáciu volieb v rámci rokovania, overenie uznášaniaschopnosti zastupiteľstva a skúmanie oprávnenosti ospravedlnenia neúčasti poslancov na rokovaní

§20
Obecný úrad

1. Obecný úrad je výkonným orgánom obecného zastupiteľstva a starostu obce
, zložený zo zamestnancov obce.

2. Obecný úrad vykonáva odborné, administratívne a organizačné práce súvisiace s plnením úloh samosprávy obce, najmä:

a) zabezpečuje písomnú agendu všetkých orgánov samosprávy obce a je podateľňou

b) pripravuje podklady a iné písomnosti na rokovanie obecného zastupiteľstva a komisií obecného zastupiteľstva

c) pripravuje rozhodnutia starostu vydávané v správnom, daňovom,  priestupkovom a inom konaní,

d) koná podľa smerníc a nariadení v konaniach o sprístupnení informácií, sťažnostiach a iných konaniach 

e) vykonáva nariadenia obce, uznesenia obecného zastupiteľstva a rozhodnutia starostu

f) koordinuje činnosť organizácií a ďalších subjektov vytvorených obcou

g) organizačno-technicky zabezpečuje plnenia úloh štátnej správy, prenesených na obec

3. Prácu obecného úradu vedie a organizuje starosta obce, spoločného úradu starosta obce (primátor) v sídle úradu.

4. Vnútornú organizáciu obecného úradu, najmä jeho organizačné členenie, pôsobnosť jednotlivých útvarov, zásady riadenia, zásady organizačnej štruktúry úradu a tiež ich vzájomné vzťahy obsahuje Organizačný poriadok obce, ktorý schvaľuje obecné zastupiteľstvo uznesením.

§21

Prednosta obecného úradu

Funkciu prednostu Obecné zastupiteľstvo v Polome nezriaďuje.
§22

Obecná polícia

Obecnú políciu Obecné zastupiteľstvo v Polome nezriaďuje.
§23
Hlasovanie obyvateľov obce

Hlasovanie obyvateľov obce Poloma (miestne referendum) o najdôležitejších otázkach života a rozvoja obce vyhlasuje obecné zastupiteľstvo 
 

§24
Verejné zhromaždenia obyvateľov obce

1. Na prerokovanie obecných záležitostí môže obecné zastupiteľstvo zvolať verejné zhromaždenie obyvateľov obce alebo jej časti
 

2. Obecné zastupiteľstvo zvolá verejné zhromaždenie obyvateľov obce vždy:

· ak o to požiada petíciou najmenej 20 % obyvateľov obce

· ak o to požiada 3/5 všetkých zvolených poslancov obecného zastupiteľstva

3. Obecné zastupiteľstvo sa môže uzniesť, že prenesie rozhodnutie o určitej dôležitej otázke, týkajúcej sa obce, na verejné zhromaždenie obyvateľov obce.

4. Podmienky organizovania a uskutočňovania verejného zhromaždenia ako aj podmienky hlasovania môže obecné zastupiteľstvo upraviť podrobne vo všeobecne záväznom nariadení.

5. Verejné zhromaždenie sa zvoláva  oznámením na úradnej tabuli obce, prípadne aj iným vhodným spôsobom (napr. vyhlásením v obecnom rozhlase a pod.)

6. O prerokovanej problematike sa spisuje písomná zápisnica, ktorej súčasťou musí byť prezenčná listina prítomných obyvateľov obce a výsledok hlasovania, ktorú overia dvaja prítomní poslanci obecného zastupiteľstva.

§25
Vzťah obce k okolitým obciam a mestám

Obec Poloma je tradičnou obcou. Buduje a udržiava dobré susedské vzťahy s  obcami a mestami regiónu aj širšieho okolia. 
§26
Vzťahy s právnickými a fyzickými osobami, s politickými stranami, hnutiami a občianskymi združeniami

Obec Poloma buduje a udržiava dobré vzťahy so všetkými právnickými a fyzickými osobami, politickými stranami, hnutiami, občianskymi združeniami, cirkvami, spoločenskými organizáciami a neformálnymi skupinami za účelom zlepšenia kvality života svojich občanov a zabezpečení rozvoja obce.

§27
Erb (obecný znak) obce Poloma 

1. Erb obce Poloma tvorí v červenom štíte na zelenej pažiti stojí pri striebornej studni čierno odetý muž držiac zlaté vedro upevnené na zlatom váhadle. Podrobné a záväzné vyobrazenie erbu obce Poloma prílohu č. 2 tohto štatútu.

2. Právo použiť a používať erb obce je viazané na jednorazový písomný súhlas starostu obce. Súhlas sa vydáva na  základe písomnej žiadosti. Záujemca uvedie v písomnej žiadosti formu (úplný grafický návrh ) a spôsob používania vyobrazenia erbu. Žiadosť podávajú všetky subjekty, okrem tých, ktoré sú uvedené v ods. 4 tohto ustanovenia.           

3. Erb obce môže používať Obecný úrad Poloma:

a) na  pečiatkach obecného úradu a starostu

b) na insígniách starostu, štandarde starostu a koruhve

c) v hlavičke významných listín, napr. o udelení čestného občianstva, plaketách laureátov cien a pod.

d) v hlavičke oficiálnych listín starostu obce, obce a obecného úradu

e) na budovách, kde má sídlo Obecný úrad v Polome
f) na označenie katastrálneho územia obce

g) v rokovacích miestnostiach orgánov obce

h) na preukazoch a vizitkách poslancov obce a pracovníkov obce

i) na označenie vozidiel obce

4. Erb obce môžu používať právnické a fyzické osoby a iné subjekty na reprezentáciu obce len s písomným súhlasom starostu (mapy, propagačné materiály, diplomy, pohľadnice, poháre....) Subjekty používajúce erb týmto spôsobom ho môžu používať bezodplatne po udelení súhlasu.

5. Za správne zaobchádzanie s erbom obce a za jeho ochranu zodpovedá tá fyzická, alebo právnická osoba, ktorá ho použila alebo používa. Každý je povinný uposlúchnuť výzvu na odstránenie neoprávnene, alebo nesprávne použitého erbu.

§28
Zástava, vlajka a koruhva  obce Poloma, štandarda a insígnie starostu obce Poloma 

1. Podrobné a záväzné zobrazenie zástavy a vlajky obce Poloma tvorí prílohu č. 3 tohto štatútu.
2. Podrobné a záväzné zobrazenie koruhvy a  štandardy starostu obce Poloma obec Poloma pridá po zhotovení vyobrazenia ako prílohu č. 4

3. Zástavu obce Poloma používa starosta a  obecný úrad pri slávnostných a oficiálnych príležitostiach obecného charakteru a tam, kde sa koná slávnostné zhromaždenie. Výzvu na použitie zástavy vydáva starosta, ktorý zároveň určí spôsob a trvanie výzdoby.

4. Zástava obce sa môže používať aj vo verejných sprievodoch a pri príležitostnej vnútornej výzdobe miestností a siení, ktoré sú prístupné verejnosti.

5. Zástava obce sa umiestňuje  najmä na stožiar. 

6. Vlajku s farbami obce používajú obec, obecný úrad, fyzické a právnické osoby pri slávnostných prežitostiach. Výzvu na použitie vlajkovej výzdoby vydáva starosta, ktorý zároveň určí jej spôsob a trvanie. Obecný úrad je stále označený vlajkou obce.

7. Za správne zaobchádzanie so zástavou a vlajkou obce a za jej ochranu zodpovedá tá fyzická alebo právnická osoba, ktorá ju použila alebo používa.

8. Koruhva je predĺžená forma zástavy obce s vyobrazením obecného erbu. Používa ju starosta a  obecný úrad pri slávnostných a oficiálnych príležitostiach obecného charakteru a tam, kde sa koná slávnostné zhromaždenie. Použitie koruhvy  organizuje starosta. Zadať zhotovenie môže len Obecný úrad Poloma.

9. Štandarda starostu obce je vyobrazenie obecného erbu s olemovaním v obecných farbách, ktorá sa nosí, vyvesuje a umiestňuje ako zástava. Je umiestnená v kancelárii starostu obce Poloma. Môže byť nesená zástavníkom, alebo umiestnená ako znak prítomnosti starostu obce pri slávnostných príležitostiach. Použitie štandardy  organizuje starosta obce. Zadať zhotovenie môže len Obecný úrad Poloma.

10. Pri používaní a vyvesovaní zástavy, vlajky, koruhvy a štandardy musia byť dodržiavané nasledovné pravidlá:

a) nesmie použiť poškodená, znečistená a nesmie sa zaväzovať do ružice

b) nesmie byť na nich žiadny text, vyobrazenie, znak, kytica, smútočný závoj a pod.

c) pri manipulácii sa nesmie dotýkať zeme 

d) primerane sa použijú ustanovenia zákona o štátnych symboloch
 

11. Ak sa pri výzdobe používa štátna zástava (vlajka) SR a obecná zástava (vlajka) spoločne, sú umiestnené v rovnakej výške vedľa seba, pričom štátna vlajka je umiestnená z čelného pohľadu vľavo
, ak sa používajú tri vlajky, vľavo je obecná, v strede štátna.

12. Insígnie starostu obce Poloma sú ozdobná kovová reťaz s emblémom, na ktorom je obecný erb alebo štátny znak. Sú uložené v kancelárii starostu obce. Používajú sa pri slávnostných príležitostiach. Použitie insígnií organizuje starosta obce. Zadať zhotovenie môže len Obecný úrad Poloma.

§29
Pečať obce26
1. Pečať obce Poloma je okrúhla. V jej strede je  erb obce, pričom farby erbu sú vyznačené heraldickým šrafovaním. Okolo erbu je do polkruhu spodnej časti umiestnený nápis (kruhopis) OBEC POLOMA.  Priemer pečate je 45 mm.

2. Pečať obce sa používa na označenie významných listín a dokumentov, napríklad štatútu obce.

3. Pečatidlo obecnej pečate uchováva a jeho použitie organizuje starosta obce. Zadať zhotovenie môže len Obecný úrad Poloma. 

4. Pečatidlo obecnej pečate je  vyobrazené ako príloha č. 5.

§30
Čestné občianstvo obce Poloma 

1. Osobám, ktoré nie sú občanmi obce a ktoré sa obzvlášť významným spôsobom zaslúžili o jej rozvoj a zveľadenie, ochranu jej záujmov a šírenie jej dobrého mena, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce Poloma.

2. O udelení čestného občianstva rozhoduje obecné zastupiteľstvo spravidla na návrh starostu vždy 3/5 väčšinou všetkých poslancov. 

3. O udelení čestného občianstva sa vydáva listina, ktorá obsahuje meno, adresu, dátum narodenia laureáta, odôvodnenie udelenia, dátum udelenia, pečiatku obce a podpis starostu.

4. Listinu možno vyhotoviť aj dvojjazyčne takým spôsobom, že druhé vyhotovenie je v jazyku pocteného.

5. Slávnostné odovzdanie listiny poctenému sa vykoná spravidla na slávnostnom rokovaní obecného zastupiteľstva. Laureát sa pri tejto príležitosti, alebo pri svojej prvej návšteve obce zapisuje do Pamätnej knihy obce Poloma, ktorá má obsahovať meno a hlavné údaje oceneného, dátum udelenia, ako aj stručné zdôvodnenie udelenia.

6. Podrobnosti pre udeľovanie čestného občianstva obce môže obecné zastupiteľstvo upraviť štatútom, ktorý schváli uznesením.

§31
Cena obce Poloma 

1. Cena obce Poloma sa udeľuje za:

· vynikajúce tvorivé výkony a významné výsledky vedeckej,  technickej, umeleckej, publicistickej, športovej, osvetovej a verejno-prospešnej činnosti

· činnosť osôb, ktoré sa významným spôsobom pričinili o hospodársky, alebo kultúrny rozvoj obce, jej propagáciu doma, alebo v zahraničí

· činnosť osôb pri záchrane ľudských životov a majetku obce a jej občanov.

2. Cenu  obce Poloma tvorí plaketa (s erbom obce, nápisom „Cena obce Poloma“, menom laureáta, rokom udelenia) a peňažitá odmena.  

3. Návrhy na udelenie ceny môžu obecnému zastupiteľstvu predkladať poslanci, starosta, prípadne aj občania obce. Návrhy musia byť riadne odôvodnené. Udelenie ceny schváli obecné zastupiteľstvo uznesením, kde schváli aj výšku peňažnej odmeny.

4. K cene obce sa vydáva  listina o jej udelení, v ktorom je uvedené meno, adresa, dátum narodenia laureáta, dátum udelenia, pečiatka obce a podpis starostu.

5. Cenu obce Poloma slávnostne odovzdá laureátom starosta obce.

6. Laureát sa pri tejto príležitosti, zapisuje do Pamätnej knihy obce Poloma, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie ocenenia

7. Cena obce Poloma sa môže udeliť ročne najviac päť krát.

8. Cena obce Poloma sa môže aj opätovne udeliť tým istým osobám.

9. Výnimočne sa môže cena udeliť jednotlivcovi i po jeho smrti in memoriam. V takomto prípade sa ceny môžu odovzdať rodinným príslušníkom pocteného.

§32
Cena starostu obce 30
1. Cenu starostu obce udeľuje starosta  občanom obce za  záslužnú činnosť v prospech obce.

2. Cenu starostu obce Poloma tvorí vecný dar v hodnote, ktorú schváli obecné zastupiteľstvo uznesením spravidla na celé volebné obdobie.

3. Cena starostu sa môže udeliť ročne najviac 10-krát.

4. Laureát sa pri tejto príležitosti, zapisuje do Pamätnej knihy obce Poloma, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie ocenenia.

§33
Odmeny30
1. Obecné zastupiteľstvo spravidla na návrh starostu môže udeliť z obecných prostriedkov vecné dary a odmeny a to najmä poslancom a obyvateľom obce, prípadne iným osobám za aktívnu prácu v orgánoch samosprávy a významný podiel na rozvoji obce.

2 Výšku odmeny, prípadne hodnotu vecného daru schváli obecné zastupiteľstvo uznesením.
3 Laureát sa pri tejto príležitosti, zapisuje do Pamätnej knihy obce Poloma, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie ocenenia.

§34
Kronika obce Poloma 
 

1. Kronika obce Poloma sa vedie v úradnom jazyku.

2. Zápisy do Kroniky obce Poloma sa vykonávajú v ročných intervaloch. 

3. Zápisy  chronologicky dokumentujú fakty zo spoločenského a hospodárskeho života obce. Sú hodnoverným svedectvom o udalostiach v obci, o ľuďoch a pomeroch.

4. Spracovaním zápisov do kroniky je poverený obecný kronikár, ktorého menuje a odvoláva starosta.

5. Kronikár sa pri vytváraní zápisov snaží zachovať objektivitu zapisovaných skutočností pri zachovaní jedinečnosti svojho svedectva.

6. Súčasťou agendy Kronika obce Poloma je aj samostatná Pamätná kniha obce Poloma, do ktorej sa robia zápisy pri rôznych významných podujatiach a príležitostiach (výročia, významné návštevy, významné podujatia...)

7. Súčasťou agendy Kronika obce Poloma je aj zhromažďovanie a uchovávanie fotografií a písomných materiálov zaujímavých z hľadiska histórie a súčasnosti obce.

8. Podrobnosti pre vedenie Kroniky obce Poloma môže obecné zastupiteľstvo upraviť štatútom, ktorý schváli uznesením.

§35
Pomoc obyvateľom pri mimoriadnych situáciách

Obec je povinná poskytnúť obyvateľovi nevyhnutnú okamžitú pomoc v jeho núdzi spôsobenej živelnou pohromou, haváriou alebo inou podobnou udalosťou, najmä zabezpečiť mu prístrešie, stravu alebo inú materiálnu pomoc.

§36
Pomoc obci pri mimoriadnych situáciách

Starosta môže uložiť právnickej alebo fyzickej osobe povinnosť poskytnúť osobnú, alebo vecnú pomoc obci a jej občanom, pri odstraňovaní následkov živelnej pohromy, alebo inej mimoriadnej udalosti.
§38
Spoločné a záverečné ustanovenia

1. Štatút obce Poloma je základnou právnou normou obce Poloma. Všetky všeobecne záväzné nariadenia obce, uznesenia obecného zastupiteľstva, obecných orgánov a iné predpisy obce musia byť v súlade s týmto štatútom.

2. Zmeny a doplnky tohto štatútu schvaľuje obecné zastupiteľstvo 3/5 väčšinou hlasov.

3. Prílohy Štatútu obce Poloma sa môžu doplniť a meniť na základe uznesenia obecného zastupiteľstva.

4. Štatút obce Poloma bol schválený Obecným zastupiteľstvom v Polome dňa  05.12.2014  formou nariadenia, bez zaradenia do číslovania VZN obce.

5. Týmto sa ruší Štatút obce Poloma z 9.3.2001. 

6.  Štatút obce Poloma nadobúda účinnosť dňom 1.1.2015 .
Dňa   02..01.2015   
















...................................................................








               starosta obce Poloma







           Ing. Pavol Hanušovský, v.r.
Prílohy : 

Príloha č. 1 – Mapa katastrálneho územia obce Poloma
Príloha č. 2 - Podrobné a záväzné vyobrazenie erbu obce Poloma
Príloha č. 3 - Podrobné a záväzné vyobrazenie zástavy a vlajky obce Poloma
Príloha č. 4 - Podrobné a záväzné vyobrazenie koruhvy  obce Poloma a  štandardy starostu obce Poloma
Príloha č. 5 - Podrobné a záväzné vyobrazenie pečate obce Poloma
Príloha č. 1 – Mapa katastrálneho územia obce Poloma

Príloha č. 2 - Podrobné a záväzné vyobrazenie erbu obce Poloma

Príloha č. 3 - Podrobné a záväzné vyobrazenie zástavy a vlajky obce Poloma

Príloha č. 4 - Podrobné a záväzné vyobrazenie koruhvy  obce Poloma a  štandardy starostu obce Poloma
Príloha č. 5 - Podrobné a záväzné vyobrazenie pečate obce Poloma

� § 1 zákona 


� § 3 zákona 


� § 4 zákona 


� napr. § 6 ods. 3 zákona 


� § 2b a 2c zákona 


� § 8 zákona 


� zákon Slovenskej národnej rady č. 138/1991 Zb. o majetku obcí v znení neskorších predpisov


� v súlade s § 7 zákona 


� v súlade s § 9 zákona 


� § 9 zákona č.583/2004 Z.z. o rozpočtových pravidlách územnej samosprávy v platnom znení


� v súlade so zákonom č. 431/2002 Z.z. o účtovníctve v znení neskorších predpisov


� § 10 zákona 


� § 18 ods. 1 zákona 


� § 11 zákona 


� podľa § 11 ods. 4 zákona  


� § 13  a § 13b ods. 3 zákona 


� v súlade s § 12 zákona 


� v súlade s § 13 a 13a zákona 


� § 13b zákona 


� § 13b ods. 3 zákona 


� podľa ustanovení § 18 až § 18f zákona 


� v súlade s § 15 zákona 


� čl. 7, ods. 5, písm. a) ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov v znení neskorších zmien a doplnkov


� v súlade s § 16 zákona 


� v zmysle § 11a zákona 


� v zmysle § 4 a § 11b zákona 


� § 1b zákona 


� § 1b zákona a ustanovenia zákona č. 63/1993 Z.z. o štátnych symboloch SR a ich používaní v znení neskorších predpisov (ďalej len zákon o štátnych symboloch)


� zákon o štátnych symboloch 


� § 8 ods. 6 zákona o štátnych symboloch SR 


� § 11 písm. o) zákona 


� § 11 písm. o) zákona 


� § 4 písm. s) zákona 

